b'\n_START_ARTICLE_\nJameis Winston\n_START_SECTION_\nUra\n_START_PARAGRAPH_\nTexas Rangers varasi Winstonin high schoolista vuoden 2012 MLB:n varaustilaisuuden 15. kierroksella. Ammattilaisuran ja alemmissa farmiliigoissa pelaamisen sijaan h\xc3\xa4n p\xc3\xa4\xc3\xa4tti kuitenkin menn\xc3\xa4 yliopistoon._NEWLINE_Floridan osavaltionyliopiston joukkueissa my\xc3\xb6s baseballia pelannut Winston on vuoden 2013 Heisman Trophy -voittaja amerikkalaisen jalkapallon vuoden parhaana yliopistopelaajana. H\xc3\xa4nest\xc3\xa4 tuli arvostetun palkinnon historian nuorin voittaja ja toinen palkinnon voittanut tulokas eli \xe2\x80\x9dfreshman\xe2\x80\x9d \xe2\x80\x93 Texas A&M:n tulokaspelinrakentaja Johnny Manziel oli voittanut palkinnon edellisell\xc3\xa4 kaudella._NEWLINE_Yliopistourallaan Winstonia pidettiin yleisesti ottaen kenties maan lahjakkaimpana pelinrakentajana, mutta lukuisat kent\xc3\xa4n ulkopuoliset selkkaukset ovat her\xc3\xa4tt\xc3\xa4neet kysymyksi\xc3\xa4 h\xc3\xa4nen valmiudestaan ammattilaiskentille.\n_START_SECTION_\nNFL-ura\n_START_PARAGRAPH_\nTampa Bay Buccaneers varasi Winstonin vuoden 2015 NFL:n varaustilaisuuden ensimm\xc3\xa4isen\xc3\xa4 pelaajana.\n_START_SECTION_\nMuuta\n_START_PARAGRAPH_\nWinstonia k\xc3\xa4sitell\xc3\xa4\xc3\xa4n dokumenttielokuvassa Uhka kampuksella (2015), sill\xc3\xa4 elokuvan mukaan h\xc3\xa4n syyllistyi raiskaukseen opiskellessaan yliopistokampuksella. Tammikuussa 2016 Floridan osavaltionyliopisto maksoi h\xc3\xa4nt\xc3\xa4 syytt\xc3\xa4neelle naiselle 950 000 dollaria t\xc3\xa4m\xc3\xa4n nostettua kanteen, mutta yliopisto ei my\xc3\xb6nt\xc3\xa4nyt Winstonin olevan syyllinen.'